**ZMLUVA O POSKYTNUTÍ PROSTRIEDKOV MECHANIZMU NA PODPORU OBNOVY A ODOLNOSTI**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa   
§ 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov

**medzi**

Názov: Ministerstvo hospodárstva Slovenskej republiky

Sídlo: Mlynské nivy 44/a, 827 15 Bratislava

IČO: 00 686 832

Štatutárny orgán/konajúca osoba: [●]

Bankové spojenie: [●]

Číslo účtu: [●]

IBAN: [●]

(ďalej len „**Vykonávateľ**“)

a

Názov: [●]

Sídlo: [●]

Právna forma: [●]

IČO: [●]

Štatutárny orgán/konajúca osoba: [●]

Poštová adresa[[1]](#footnote-2): [●]

Bankové spojenie: [●]

Číslo účtu: [●]

IBAN: [●]

(ďalej len „**Prijímateľ**“)

(**Vykonávateľ** a **Prijímateľ** sa pre účely tejto Zmluvy o poskytnutí prostriedkov mechanizmu na podporu obnovy a odolnosti označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“.)

1. **ÚVODNÉ USTANOVENIA**

* 1. Táto Zmluva o poskytnutí prostriedkov mechanizmu na podporu obnovy a odolnosti bez príloh v znení neskorších zmien a doplnení sa v texte označuje ako „**Zmluva o poskytnutí prostriedkov mechanizmu**“. Neoddeliteľnú súčasť Zmluvy o poskytnutí prostriedkov mechanizmu tvorí **Príloha č. 1**, ktorú tvoria **Všeobecné zmluvné podmienky** (ďalej len „**VZP“**), v ktorých sa v nadväznosti na § 273 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) bližšie upravujú práva, povinnosti a postavenie **zmluvných strán** vrátane postupov pri poskytovaní a používaní **Prostriedkov mechanizmu** a **Príloha č. 2**, ktorú tvorí **Opis Projektu**.Zmluva o poskytnutí prostriedkov mechanizmu na podporu obnovy a odolnosti vrátane všetkých príloh v znení neskorších zmien a doplnení sa v texte označuje ako „**Zmluva**“.
  2. Pojmy použité v tejto **Zmluve** sú definované vo **VZP**, v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec**, **Výzvu a Záväznú dokumentáciu**.Ak je pojem v tejto **Zmluve** definovaný odlišne ako v **Právnom rámci,** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**.
  3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v Zmluve spravuje ustanovením nových dokumentov alebo právnych predpisov, ktoré sú svojim obsahom a podstatou najbližšie k zrušeným alebo nahrádzaným dokumentom alebo právnym predpisom.

1. **predmet a účel zmluvy** 
   1. **Zmluvné strany** uzatvárajú túto **Zmluvu** za účelom realizácie **časti investície** v rámci **Plánu obnovy a odolnosti Slovenskej republiky** (ďalej len ,,Plán obnovy“) prostredníctvom **Projektu** špecifikovaného v  článku 2 ods. 2.3 **Zmluvy o poskytnutí prostriedkov mechanizmu**, pričom podmienky **Realizácie Projektu** sú okrem **Zmluvy** a **Právneho rámca** upravené aj v **Záväznej dokumentácii**.
   2. **Zmluvné strany** uzatvárajú túto **Zmluvu** na základe **Vykonávateľom** **Kladne posúdenej** **žiadosti o poskytnutie prostriedkov mechanizmu,** ktorá splnila podmienky poskytnutia **Prostriedkov mechanizmu**, registrovanej pod číslom < spisové číslo registrovanej **Kladne posúdenej žiadosti o** **poskytnutie prostriedkov mechanizmu**>, predloženej v rámci **Výzvy** **Vykonávateľa,***názov výzvy: Výzva na podporu budovania nabíjacej infraštruktúry pre alternatívne palivá pre právnické osoby a fyzické osoby podnikateľov, kód výzvy: 03I04-26-V02* zo dňa <dátum zverejnenia výzvy DD. MM. RRRR> podľa zákona o mechanizme.
   3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na realizáciu **Projektu**, ktorý   
      je predmetom **Kladne posúdenej** **žiadosti o poskytnutie prostriedkov mechanizmu**:

**Názov projektu**: <*názov* >

**Kód projektu**: <*kód* >

**Názov investície:** *4. Podpora budovania infraštruktúry pre alternatívne palivá*

**Názov komponentu**: *3. Udržateľná doprava*

* 1. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi**   
     za účelom financovania **Projektu**, a to v súlade s ustanoveniami **Zmluvy**, **Záväznou dokumentáciou** a **Právnym rámcom.**
  2. **Prijímateľ** sa zaväzuje prijať poskytnuté **Prostriedky mechanizmu**,použiť ich v súlade s podmienkami stanovenými v **Zmluve, Právnom rámci** a **Záväznej dokumentácii** a zabezpečiť **Realizáciu** **Projektu** podľa **Zmluvy** **Riadne** a **Včas** tak, aby bol dosiahnutý **Cieľ Projektu** a udržaný počas **Doby udržateľnosti Projektu**.
  3. Podmienky poskytnutia **Prostriedkov mechanizmu** uvedené vo **Výzve** a vyplývajúce z **Právneho rámca** musia byť splnené aj počas platnosti a účinnosti **Zmluvy, ak z Výzvy, Záväznej dokumentácie alebo charakteru podmienky poskytnutia Prostriedkov mechanizmu nevyplýva niečo iné**. Prerušenie plnenia alebo porušenie dodržania podmienok poskytnutia **Prostriedkov mechanizmu** podľa prvej vety sa považuje za podstatné porušenie **Zmluvy** podľa článku 11 **VZP**, ak z **Právneho rámca a/alebo zo Záväznej dokumentácie** nevyplýva vo vzťahu k jednotlivým podmienkam poskytnutia **Prostriedkov mechanizmu** iný postup.
  4. V súvislosti s preukázaním plnenia Cieľa Projektu je Prijímateľ povinný zabezpečiť, aby boli osobné údaje spracúvané v súlade so všeobecne záväznými právnymi predpismi; uvedené platí bez ohľadu na to, či ide o osobné údaje získané od dotknutej osoby alebo o údaje získané z informačného systému tretej osoby. Na účely Zmluvy je dotknutou osobou - fyzická osoba v zmysle čl. 4 ods. 1 nariadenia Európskeho Parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „všeobecné nariadenie o ochrane údajov“)..
  5. **Vykonávateľ** sa zaväzuje využívať dokumenty súvisiace s  **Kladne posúdenou** **žiadosťou o poskytnutie prostriedkov mechanizmu** ako aj **Projektom** výlučne osobami na to oprávnenými podľa **Právneho rámca a Záväznej dokumentácie** zapojenými najmä do procesu registrácie, posudzovania, riadenia, auditu, monitorovania a kontroly **Kladne posúdenej** **žiadosti o poskytnutie prostriedkov mechanizmu** a/alebo **Projektu** a ich zmluvnými partnermi, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie zverejnenie informácií o **Prijímateľovi** (vrátane osobných údajov) a **Projekte** v nevyhnutnom rozsahu na účely zoznamu prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 9 zákona o mechanizme.

1. **výdavky A FINANCOVANIE projektu** 
   1. V rozsahu, spôsobom a za podmienok stanovených v tejto **Zmluve**, **Právnom rámci** a **Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky........................ EUR (slovom.............eur) z **Celkových oprávnených výdavkov**. **Celkové oprávnené výdavky** na **Realizáciu projektu** predstavujú sumu ......... EUR (slovom ....... eur).
   2. **Prijímateľ** vyhlasuje že: a) má zabezpečené zdroje financovania Projektu, b) zabezpečí zdroje financovania na úhradu všetkých výdavkov vrátane neoprávnených na **Realizáciu Projektu**, ktoré vzniknú v priebehu Realizácie Projektu a budú nevyhnutné na dosiahnutie **Cieľa projektu** a na jeho udržanie počas **Doby** udržateľnosti.
   3. **Zmluvné strany** sa dohodli, že financovanie **Projektu Vykonávateľom** z **Prostriedkov mechanizmu** sa bude realizovať systémom refundácie..
   4. Konečná výška sumy **Prostriedkov mechanizmu** poskytnutých na **Realizáciu** **Projektu** sa určí na základe **Schválených oprávnených výdavkov,** pričom maximálna výška **Prostriedkov mechanizmu** podľa   
      článku 3 ods. 3.1 **Zmluvy o poskytnutí prostriedkov mechanizmu** poskytovaná **Vykonávateľom** nesmie byť prekročená. **Prijímateľ** súčasne berie na vedomie, že výška poskytnutých **Prostriedkov mechanizmu**, ktorá bude skutočne uhradená **Prijímateľovi**, závisí od výsledkov **Prijímateľom** vykonaného Verejného obstarávania od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v **Zmluve**, vrátane podmienok oprávnenosti výdavkov podľa článku 4 **VZP.**
   5. **Obdobie oprávnenosti výdavkov** **začína plynúť dňom začatia realizácie Projektu**, najskôr však dňom predloženia žiadosti o poskytnutie prostriedkov mechanizmu s registračným číslom uvedeným   
      v článku 2 ods. 2.2 **Zmluvy o poskytnutí prostriedkov mechanizmu** Vykonávateľovi a končí **Ukončením vecnej realizácie projektu**, najneskôr 31. marca 2026 (ďalej len **„Obdobie oprávnenosti výdavkov“**).
   6. **Prijímateľ** sa zaväzuje, že pri **Realizácii Projektu** nedôjde ku **Dvojitému financovaniu** podľa článku 1 VZP. **Prijímateľ** sa zaväzuje, že neprijme a nebude požadovať dotáciu, príspevok, grant alebo inú formu podpory na **Realizáciu Projektu**, na ktorý sú poskytované **Prostriedky mechanizmu,** ktorá by predstavovala **Dvojité financovanie** z iných zdrojov z rozpočtu EÚ (ďalej len ,,EÚ“), z iných nástrojov finančnej podpory poskytnutej Slovenskej republike (ďalej len ,,SR“) zo zahraničia alebo z iných verejných zdrojov. Prijímateľ zároveň vyhlasuje, že mu nebola poskytnutá dotácia, príspevok, grant alebo iná forma podpory na **Realizáciu Projektu**, na ktorú požaduje poskytnutie **Prostriedkov mechanizmu**, ktorá by predstavovala **Dvojité financovanie** z verejných zdrojov, zdrojov EÚ alebo iných nástrojov finančnej podpory poskytnutej SR zo zahraničia. Za **Dvojité financovanie** sa považuje aj situácia, ak výsledok Projektu alebo jeho časti je preukazovaný Európskej komisii v rámci rôznych nástrojov podpory bez ohľadu na spôsob preukazovania výsledku. Dvojité financovanie predstavuje aj porušenie ustanovenia článku 9 nariadenia (EÚ) č. 2021/241. Ak sa **Prijímateľ** dozvie o skutočnostiach, ktoré by mohli predstavovať **Dvojité financovanie** podľa tejto Zmluvy alebo podľa čl. 9 nariadenia (EÚ) 2021/241 alebo sa dozvie o tom, že na dosiahnutie cieľa **Projektu** boli alebo majú byť **Prijímateľovi** poskytnuté prostriedky z verejných zdrojov, zdrojov EÚ alebo iných nástrojov finančnej podpory poskytnutej SR zo zahraničia, ktoré by mohli predstavovať **Dvojité financovanie**, je povinný o týchto skutočnostiach informovať **Vykonávateľa** bezodkladne potom, ako sa o nich dozvedel.V prípade porušenia uvedených povinností ide o podstatné porušenie **Zmluvy** podľa článku 11 **VZP**.
   7. **Prijímateľ**, na ktorého sa vzťahuje povinnosť zápisu do registra partnerov verejného sektora vyhlasuje, že je zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ,,zákon o registri partnerov“) a tento zápis bude trvať minimálne počas doby uvedenej v § 4 ods. 1 zákona o registri partnerov. Ak **Prijímateľ**  nesplní povinnosť podľa tohto odseku, ide o podstatné porušenie **Zmluvy** podľa článku 11 **VZP.**
   8. **Prijímateľ**, ktorý má povinnosť zápisu konečného užívateľa výhod do registra partnerov verejného sektora podľa zákona o registri partnerov a/alebo má povinnosť zápisu konečného užívateľa výhod do Obchodného registra podľa zákona č. 530/2003 Z. z. o obchodnom registri a o zmene a doplnení niektorých zákonov v znení neskorších prepisov (ďalej len "zákon o obchodnom registri") a/alebo má povinnosť zápisu konečného užívateľa výhod do iného príslušného registra podľa iného osobitného právneho predpisu vyhlasuje, že túto povinnosť má k dátumu podpisu zmluvy splnenú. Porušenie povinnosti **Prijímateľa** uvedených v tomto odseku predstavuje podstatné porušenie **Zmluvy** podľa článku 11 **VZP.**
   9. **Prijímateľ** je povinný poskytnúť Vykonávateľovi elektronický odkaz na webové sídlo, na ktorom je informácia o konečnom užívateľovi výhod verejne dostupná v rozsahu meno, priezvisko a dátum narodenia konečného užívateľa výhod. Ak informácia o konečnom užívateľovi výhod v rozsahu meno, priezvisko a dátum narodenia konečného užívateľa výhod nie je verejne dostupná, **Prijímateľ** je povinný poskytnúť **Vykonávateľovi** v súlade s článkom 5 **Zmluvy o poskytnutí prostriedkov mechanizmu** údaje o konečnom užívateľovi výhod **Prijímateľa** v rozsahu meno, priezvisko a dátum narodenia konečného užívateľa výhod, a to najneskôr pri podpise tejto **Zmluvy**. Ak poskytnutá alebo verejne dostupná informácia o konečnom užívateľovi výhod nie je aktuálna, **Prijímateľ** je povinný poskytnúť **Vykonávateľovi** aktuálnu informáciu o konečnom užívateľovi výhod v rozsahu meno, priezvisko a dátum narodenia konečného užívateľa výhod najneskôr **do ..... kalendárnych dní** odo dňa zmeny konečného užívateľa výhod v súlade s článkom 5 **Zmluvy o poskytnutí prostriedkov mechanizmu**. Ak **Prijímateľ** nesplní povinnosti podľa tohto odseku, ide o podstatné porušenie **Zmluvy** podľa článku 11 **VZP**. Povinnosť podľa tohto odseku sa nevzťahuje na **Prijímateľa**, ktorým je právnická osoba, ktorá je subjektom verejnej správy podľa § 3 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon o rozpočtových pravidlách“).
   10. **Prijímateľ** poskytne **Vykonávateľovi** spolu so žiadosťou o platbu (najmä poskytnutie predfinancovania, zúčtovanie zálohovej platby alebo priebežná platba) názov / obchodné meno a IČO dodávateľov a subdodávateľov, a údaje o konečnom užívateľovi výhod dodávateľov v rozsahu meno, priezvisko a dátum narodenia, ak je **Prijímateľ** osobou povinnou postupovať pri zadávaní zákazky podľa pravidiel verejného obstarávania v súlade s právnymi predpismi EÚ alebo právnymi aktami EÚ alebo zákonom o verejnom obstarávaní; uvedené sa neuplatní, ak dodávateľ je subjektom verejnej správy podľa § 3 ods. 1 zákona o rozpočtových pravidlách.
   11. **Prijímateľ** berie na vedomie, že **Prostriedky mechanizmu** a to aj každá ich časť je finančným prostriedkom vyplateným zo štátneho rozpočtu SR. Prostriedky mechanizmu sú zdrojovo kryté z prostriedkov z rozpočtu Európskej únie a neoprávnené nakladanie s nimi môže predstavovať trestný čin poškodzovania finančných záujmov Európskej únie. Na kontrolu a audit použitia týchto finančných prostriedkov a na ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve**, **Právnom rámci** a**Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb** v súlade s článkom   
       13 **VZP**.
   12. **Prijímateľ** sa zaväzuje, že poskytnutím alebo použitím **Prostriedkov mechanizmu** nedôjde k porušeniu reštriktívnych opatrení alebo sankcií EÚ, k porušeniu iných sankcií alebo obdobných opatrení, k dodržiavaniu ktorých sa SR zaviazala, ani k porušeniu zákona č. 289/2016 Z. z. o vykonávaní medzinárodných sankcií v znení neskorších predpisov. V prípade porušenia uvedených povinností ide o podstatné porušenie **Zmluvy** podľa **článku 11 VZP**
   13. Zmluvné strany berú na vedomie, že ak je Prijímateľ platiteľom DPH a môže si uplatniť odpočet DPH, nemôže byť výdavok na úhradu DPH uznaný ako oprávnený.
2. **Osobitné ustanovenia**
   1. **Zmluvné strany** sa dohodli, že:
      1. Prijímateľ sa zaväzuje predložiť minimálne **Záverečnú Žiadosť o platbu** (ďalej len „**ŽoP**“) najneskôr do jedného mesiaca po **Ukončení vecnej realizácie Projektu**.

V prípade kombinácie systémov platí, že **ŽoP** sa predkladá samostatne za každý jeden z uplatňovaných systémov financovania. Vzor **ŽoP** Prijímateľa určí **Vykonávateľ** v **Záväznej dokumentácii.**

* + 1. Za účelom pravidelného získavania informácií o realizácii **Projektu** má **Prijímateľ** povinnosť predkladať monitorovacie správy najneskôr k 31. januáru nasledujúceho roka za aktivity realizované v predchádzajúcom kalendárnom roku a posledným monitorovacím kalendárnym rokom je rok 2031.

Vzor monitorovacej správy Projektu určí **Vykonávateľ** v **Záväznej dokumentácii.**

* 1. **Doba udržateľnosti Projektu** trvá do 31. decembra 2031.
  2. **Prijímateľ** berie na vedomie, že **Prostriedky mechanizmu**, ktoré sú poskytnuté podľa tejto **Zmluvy,** predstavujú štátnu pomoc poskytovanú v súlade s pravidlami EÚ pre štátnu pomoc a zákonom   
     č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) a sú poskytované v súlade so Schémou štátnej pomoci z prostriedkov Plánu obnovy a odolnosti Slovenskej republiky na podporu budovania infraštruktúry pre alternatívne palivá, číslo schémy č.SA.105002 (ďalej len „Schéma štátnej pomoci“) v súlade s nariadením Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26.6.2014, s. 1).

Poskytnutím Prostriedkov mechanizmu nesmie dôjsť k poskytnutiu štátnej pomoci v rozpore s pravidlami EÚ pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). **Prijímateľ** sa zaväzuje, že počas **Realizácie Projektu** a **Doby udržateľnosti Projektu** nedôjde k zmene skutočností, na základe ktorých by bolo možné posúdiť poskytnutie **Prostriedkov mechanizmu**, ako poskytnutie štátnej pomoci v rozpore s pravidlami EÚ pre štátnu pomoc. **Ak Prijímateľ** túto podmienku poruší, ide o podstatné porušenie Zmluvy podľa článku 11 **VZP**.

Ak Prijímateľ zmení charakter **Aktivít** alebo bude v rámci **Projektu** alebo v súvislosti s ním vykonávať akékoľvek úkony, v dôsledku ktorých by došlo k poskytnutiu štátnej pomoci/pomoci de minimis v rozpore s uplatniteľnými pravidlami EÚ pre oblasť štátnej pomoci, s uplatniteľnými pravidlami EÚ a SR pre pomoc de minimis alebo so zákonom o štátnej pomoci, ide o podstatné porušenie **Zmluvy** podľa článku 11 **VZP** a **Prijímateľ** je povinný vrátiť a zároveň **Vykonávateľ** je povinný vymôcť vrátenie štátnej pomoci/pomoci de minimis poskytnutej v rozpore s uplatniteľnými pravidlami vyplývajúcimi z právnych predpisov SR alebo právnych aktov EÚ, spolu s úrokmi vo výške, v lehotách a spôsobom vyplývajúcim z príslušných právnych predpisov SR a právnych aktov EÚ.

**Článok 5. KOMUNIKÁCIA A DORUČOVANIE**

5.1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú zmluvné strany povinné uvádzať kód **Projektu** a názov **Projektu** podľa článku 2 ods. 2.3. **Zmluvy o poskytnutí prostriedkov mechanizmu**. **Zmluvné strany** využívajú pre svoju komunikáciu prednostne elektronickú podobu komunikácie. **Zmluvné strany** sa zaväzujú, že v nevyhnutných prípadoch môže byť písomná komunikácia v listinnej podobe a zmluvné strany budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade   
s článkom 10 **VZP**.

5.2. **Zmluvné strany** sa dohodli, že písomná forma komunikácie v listinnej podobe sa bude uskutočňovať prostredníctvom doporučeného doručovania zásielok.

5.3. **Zmluvné strany** si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie **Vykonávateľovi** je možné výlučne v úradných hodinách podateľne **Vykonávateľa** zverejnených verejne prístupným spôsobom.

5.4. Elektronickou podobou komunikácie podľa článku 5 ods. 5.1. **Zmluvy o poskytnutí prostriedkov mechanizmu** sa rozumie najmä:

* + 1. komunikácia prostredníctvom informačného systému pre Plán obnovy, ak **Vykonávateľ** oznámil **Prijímateľovi** možnosť komunikovať prostredníctvom takého informačného systému. Spôsob, podmienky a rozsah takejto komunikácie upraví **Vykonávateľ** v **Záväznej dokumentácii**,
    2. v ostatných prípadoch komunikácia prostredníctvom elektronickej správy (e-mailu); **zmluvné strany** sa zaväzujú používať emailové adresyoznámené podľa článku 5 ods. 5.7.1. **Zmluvy   
       o poskytnutí prostriedkov mechanizmu**, ak nedošlo k oznámeniu zmeny adresy v súlade   
       s článkom 10 **VZP,**
    3. komunikácia prostredníctvom Ústredného portálu verejnej správy; **zmluvné strany** sa zaväzujú mať zriadené a aktívne elektronické schránky (zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu).
  1. Komunikácia prostredníctvom elektronickej správy (e-mailu) v rámci komunikácie súvisiacej so Zmluvou plní pre zmluvné strany výhradne podpornú funkciu. **Zmluvné strany** sa zaväzujú používať e-mailové adresy oznámené podľa odseku 5.8 tohto článku **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom **10 VZP**.
  2. V prípade doručenia oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy podľa tohto článku **Zmluvy o poskytnutí prostriedkov mechanizmu** považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej **zmluvnej strany**, a to aj vtedy, ak sa adresát o tom nedozvedel.
  3. Písomnosť zasielaná druhej **zmluvnej strane** v listinnej podobe podľa **Zmluvy** sa považuje pre účely **Zmluvy** za doručenú, ak dôjde do sféry dispozície druhej **zmluvnej strany** na adrese uvedenej v záhlaví **Zmluvy o poskytnutí prostriedkov mechanizmu**, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:
     1. uplynutiu úložnej (odbernej) lehoty písomnosti zasielanej poštovou prepravou druhou zmluvnou stranou, ak nedôjde k jej vráteniu podľa článku 5 ods. 5.7.3. **Zmluvy o poskytnutí prostriedkov mechanizmu**,
     2. odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
     3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“),

podľa toho, ktorá skutočnosť nastane skôr.

* 1. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty **zmluvnej strany**, ktorá je adresátom, teda momentom, kedy **zmluvnej strane**, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, **zmluvné strany** výslovne súhlasia s tým, že ich vzájomná komunikácia podľa tohto článku Zmluvy o poskytnutí prostriedkov mechanizmu nebude prebiehať prostredníctvom e-mailu. Za účelom realizácie doručovania prostredníctvom e-mailu   
     sa **zmluvné strany** zaväzujú:
     1. vzájomne si písomne oznámiť svoje emailové adresy, ktoré budú v rámci tejto formy komunikácie používať, bezodkladne aj ich aktualizáciu, pričom nesplnenie tejto povinnosti bude zaťažovať tú **zmluvnú stranu**, ktorá oznámenie aktuálnych údajov nevykonala aj v tom zmysle,  že zásielka doručená na neaktuálnu e-mailovú adresu sa bude považovať na účely tejto **Zmluvy** za riadne doručenú,
     2. vzájomne si písomne oznámiť všetky údaje, ktoré budú potrebné pre tento spôsob doručovania,
     3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, **zmluvná strana**, ktorá má tento technický problém, jeho existenciu oznámi druhej **zmluvnej strane**, v dôsledku čoho sa na ňu bude uplatňovať výnimka z doručovania uvedená za bodkočiarkou v základnom texte tohto odseku 5.8.
  2. **Prijímateľ** je zodpovedný za riadne označenie poštovej schránky na účely písomnej komunikácie **zmluvných strán**.
  3. **Zmluvné strany** sa zaväzujú, že vzájomná komunikácia bude prebiehať v slovenskom jazyku alebo   
     v českom jazyku. Každá dokumentácia predkladaná **Prijímateľom** v súvislosti so **Zmluvou** alebo s **Projektom** bude predkladaná v slovenskom jazyku alebo v českom jazyku. V prípade, ak bola dokumentácia vyhotovená v inom jazyku ako v jazyku podľa prvej vety, pre jej použitie pre účely **Projektu** alebo **Zmluvy** je potrebný úradný preklad do slovenského jazyka, ak **Vykonávateľ** neurčí, že je potrebný úradný preklad.

**Článok 6. ĎALŠIE ZávÄZNÉ DOJEDNANIA**

* 1. **Zmluvné strany** sa dohodli, že **Vykonávateľ** nebude povinný poskytovať plnenie podľa **Zmluvy** dovtedy, kým mu **Prijímateľ** nepreukáže spôsobom požadovaným **Vykonávateľom** v súlade so Záväznou dokumentáciou (prípadne kým nebude mať **Vykonávateľ** za preukázané na základe informácií, ktorými **Vykonávateľ** disponuje) splnenie nasledovných skutočností:

a) ak tak určí Vykonávateľ, vznik platného zabezpečenia pohľadávky (aj budúcej) Vykonávateľa voči Prijímateľovi, ktorá by mu mohla vzniknúť zo Zmluvy, podľa podmienok uvedených v článku 12 VZP. Ponúknuté zabezpečenie môže Vykonávateľ odmietnuť;

b) zrealizovanie Verejného obstarávania podľa podmienok stanovených v Právnom rámci a určených **Vykonávateľom**, pričom **Prijímateľ** vyslovene súhlasí s tým, že bude postupovať spôsobom stanoveným v Príručke k procesu verejného obstarávania/ obstarávania pre projekty implementované v rámci Plánu obnovy a odolnosti v gescii MH SR zverejnenej na webovom sídle Vykonávateľa;

c) poistenie pokrývajúce poistenie majetku obstaraného a/alebo zhodnoteného v súvislosti **s Realizáciou Projektu**, ktorý je zahrnutý v **ŽoP**, a to za podmienok a spôsobom stanoveným v článku 12 **VZP**,   
ak Vykonávateľ nestanovil vo Výzve alebo v inej Záväznej dokumentácii, že poistenie sa nevyžaduje;

d) voči **Prijímateľovi** nie je vykonávaná exekúcia alebo vedený iný výkon rozhodnutia podľa osobitných predpisov, ktorých predmetom je nútený výkon povinnosti zaplatiť peňažnú sumu vo výške vymáhaného nároku za všetky takto vykonávané exekúcie alebo iné výkony rozhodnutia vyššie ako   
5 000 EUR (slovom: päťtisíc eur), alebo ktorých predmetom je v jednotlivom prípade nútený výkon inej povinnosti, ktorá nespočíva v zaplatení peňažnej sumy, ak táto nepeňažná povinnosť akokoľvek priamo alebo nepriamo súvisí s **Projektom**;

e) neexistencia dlhu na daniach vedených miestne príslušným daňovým úradom v sume vyššej ako   
170 EUR (slovom: stosedemdesiat eur), resp. preukázanie uhradenia dlhu na daniach vedených miestne príslušným daňovým úradom presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej a záverečnej **ŽoP**;

f) neexistencia dlhu na poistnom na sociálne poistenie (vrátane príspevkov na starobné dôchodkové sporenie) v sume vyššej ako 40 EUR (slovom: štyridsať eur), resp. preukázanie uhradenia dlhu na poistnom na sociálne poistenie (vrátane príspevkov na starobné dôchodkové sporenie) presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej a záverečnej **ŽoP**;

g) neexistencia dlhu na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike v sume vyššej ako 100 EUR (slovom: sto eur), resp. preukázanie uhradenia dlhu na zdravotnom poistení presahujúceho uvedenú sumu alebo schválený splátkový kalendár na dlh presahujúci uvedenú sumu a jeho plnenie, a to pri predložení prvej   
a záverečnej **ŽoP**;

h) skutočnosť, že Prijímateľ splnil povinnosť nebyť podnikom v ťažkostiach podľa ods. 6.3 tohto článku Zmluvy o poskytnutí prostriedkov mechanizmu.

* 1. Prijímateľ sa zaväzuje uhradiť dlh, ktorý by existoval v nadväznosti na odsek 6.1 písm. d) až g) tohto článku Zmluvy o poskytnutí prostriedkov mechanizmu v súlade so Záväznou dokumentáciou. Ak Vykonávateľ bude mať za to, že **Prijímateľ** nepreukázal v zmysle **Záväznej dokumentácie** uhradenie dlhu, schválenie splátkového kalendára na dlh a plnenie splátok podľa splátkového kalendára, uvedené predstavuje podstatné porušenie **Zmluvy** zo strany **Prijímateľa** a **Vykonávateľ** je oprávnený odstúpiť od **Zmluvy**v zmysle článku 11 **VZP**.
  2. **Prijímateľ** berie na vedomie, že nesmie byť ku dňu nadobudnutia účinnosti **Zmluvy** podnikom v ťažkostiach podľa nariadenia EÚ 651/2014 a zároveň najneskôr do 10 dní od nadobudnutia účinnosti **Zmluvy   
     o poskytnutí prostriedkov mechanizmu** je povinný predložiť **Vykonávateľovi** Test podniku v ťažkostiach na vyplnenom formulári stanovenom v **Záväznej dokumentácii**.
  3. **Prijímateľ** je povinný zabezpečiť, aby **Projekt** bol v súlade s princípom „výrazne nenarušiť“ v súlade   
     s čl. 5 Nariadenia EÚ 2021/241 a spĺňal všeobecne záväzné právne predpisy v oblasti energetiky, klímy a životného prostredia, všeobecne záväzné právne predpisy v oblasti posudzovania vplyvov na životné prostredie, vrátane požiadaviek vyplývajúcich z ustanovení rámcovej smernice o vode, predovšetkým článkov 4 a 11 týkajúcich sa realizácie potrebných opatrení na zmiernenie nepriaznivých vplyvov na vodu, chránené biotopy a druhy priamo závislé od vody. Tieto zahŕňajú, tam kde je to technicky uskutočniteľné a ekologicky relevantné v závislosti od prítomných ekosystémov, opatrenia týkajúce sa zabezpečenia prepúšťania ekologických prietokov, migrácie rýb (napr. príprava projektovej dokumentácie pre výstavbu rybolovov), manažmentu sedimentov a opatrenia na ochranu habitatov s ohľadom na dosiahnutie dobrého stavu alebo potenciálu dotknutého vodného útvaru. Projekt nemôže výrazne narušiť žiaden z environmentálnych cieľov (zmiernenie zmeny klímy; adaptácia k zmene klímy; udržateľné využívanie a ochrana vodných a morských zdrojov; prechod na obehové hospodárstvo; prevencia a kontrola znečisťovania; ochrana a obnova biodiverzity a ekosystémov) uvedených v čl. 17 nariadenia o taxonómii   
     v zmysle Výzvy. V prípade porušenia uvedenej povinnosti ide o podstatné porušenie **Zmluvy** podľa článku 11 **VZP**.
  4. **Prijímateľ** je povinný:

1. zabezpečiť vysporiadanie majetkovo-právnych vzťahov:
   1. k nehnuteľnému majetku, v rámci ktorého sa bude realizovať **Projekt**,
   2. k hnuteľnému dlhodobému majetku, ktorý bude zhodnotený z **Prostriedkov mechanizmu**.
      1. Spolu s prvou **ŽoP** je **Prijímateľ** povinný predložiť **Vykonávateľovi** všetky dokumenty preukazujúce splnenie danej povinnosti. Táto podmienka musí byť splnená počas celého **Obdobia realizácie Projektu** až do uplynutia **Doby udržateľnosti Projektu**v súlade s podmienkami stanovenými v **Záväznej dokumentácii**,
2. počas celej doby **Realizácie projektu** a zároveň počas **Doby udržateľnosti Projektu** bez predchádzajúceho písomného súhlasu Vykonávateľa nepremiestniť Predmet Projektu na iné miesto, ako bolo vopred stanovené/dohodnuté v Zmluve a/alebo uvedené v príslušnom stavebnom povolení,
3. najneskôr ku dňu predloženia prvej **ŽoP** je **Prijímateľ** povinný predložiť **Vykonávateľovi** právoplatné povolenie na **Realizáciu Projektu** vydané príslušným povoľovacím orgánom, ak sa vyžaduje podľa všeobecne záväzných právnych predpisov: právoplatné stavebné povolenie; alebo právoplatné povolenie iného príslušného orgánu na povolenie realizácie stavby v súlade s príslušnými právnymi predpismi alebo ohlásenie stavebného úradu podľa § 55 ods. 2 stavebného zákona spolu s písomným oznámením stavebného úradu, že proti ukončeniu stavby, stavebných úprav a udržiavacích prác nemá námietky podľa § 57 ods. 2 stavebného zákona alebo iný relevantný doklad vecne príslušného povoľujúceho orgánu podľa príslušného právneho predpisu, ktorý je vyžadovaný na realizáciu konkrétnej stavby,

6.6 **Prijímateľ** sa zaväzuje dodržiavať povinnosti a z toho vyplývajúce lehoty uvedené v ustanoveniach odseku 6.5. tohto článku **Zmluvy o poskytnutí prostriedkov mechanizmu**. Porušenie povinností uvedených   
v ustanoveniach odsekov 6.5. a 6.6 tohto článku **Zmluvy o poskytnutí prostriedkov mechanizmu** predstavuje podstatné porušenie **Zmluvy** v zmysle článku 11 ods. 7 **VZP**.

6.7 **Vykonávateľ** prihliada na realizáciu Projektu na úrovni jednotlivých nabíjacích bodov a v rámci **ŽoP** refunduje finančné prostriedky iba za skutočne vybudované nabíjacie body.

**Článok 7. Záverečné ustanovenia**

* 1. Táto **Zmluva** nadobúda platnosť dňom jej podpísania oboma **zmluvnými stranami.** Táto **Zmluva** je podľa   
     § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej prvého zverejnenia v Centrálnom registri zmlúv. Za súčasného rešpektovania ochrany osobnosti a ochrany osobných údajov **zmluvné strany** vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť podľa príslušných ustanovení zákona o slobode informácií.
  2. Túto **Zmluvu** je možné meniť alebo dopĺňať len na základe vzájomnej dohody oboch **zmluvných strán**, pričom akékoľvek zmeny alebo doplnenia musia byť vykonané vo forme písomného a očíslovaného dodatku k **Zmluve**, pokiaľ v tejto **Zmluve** (najmä v článku 10 **VZP**) nie je stanovené inak.
  3. Táto **Zmluva** sa uzatvára na dobu určitú a jej platnosť a účinnosť končí 30. kalendárny deň po predložení poslednej následnej **monitorovacej správy**, ktorú je **Prijímateľ** povinný predložiť **Vykonávateľovi** v súlade   
     s ods. 5 článku 5 **VZP**,ak v tejto lehote **Vykonávateľ** neoznámil **Prijímateľovi**, že má námietky vo vzťahu   
     k plneniu povinností Prijímateľa vyplývajúcich zo **Zmluvy**. V prípade, že takéto námietky **Prijímateľovi Vykonávateľ** oznámil, účinnosť **Zmluvy** končí dňom, kedy **Vykonávateľ** doručí **Prijímateľovi** oznámenie o vysporiadaní námietok. V prípade, ak sa na **Prijímateľa** nevzťahuje povinnosť predkladať **Následné monitorovacie správy**, končí platnosť a účinnosť **Zmluvy Finančným ukončením Projektu**. Odlišne   
     od predchádzajúcej vety končí platnosť a účinnosť **Zmluvy** v prípade:
     1. článku 2 ods. 4 písm. g) **VZP**, článku 13 a 14 **VZP**, ktorých platnosť a účinnosť končí   
        31. decembra 2031 alebo po tomto dátume vysporiadaním finančných vzťahov medzi **Vykonávateľom** a**Prijímateľom** na základe **Zmluvy**, ak nedošlo k ich vysporiadaniu   
        k 31. decembra 2031;
     2. tých ustanovení **Zmluvy**, ktoré majú sankčný charakter pre prípad porušenia povinností vyplývajúcich pre **Prijímateľa**, s výnimkou zmluvnej pokuty, pričom ich platnosť a účinnosť končí s platnosťou a účinnosťou predmetných článkov;
     3. **Projektu**, v rámci ktorého došlo k poskytnutiu štátnej pomoci, platnosť a účinnosť   
        článku 2 ods. 4 písm. g) **VZP** a článku 14 **VZP** trvá po dobu stanovenú v bodoch (i) a (ii) tohto odseku:

(i) platnosť a účinnosť článku 2 ods. 4 písm. g) **VZP** končí uplynutím 10 rokov po uplynutí   
30. kalendárneho dňa po predložení poslednej následnej **monitorovacej správy**, ktorú   
je **Prijímateľ** povinný predložiť **Vykonávateľovi** v súlade s článkom 5 ods. 5 **VZP,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo Zmluvy. V prípade, že takéto námietky **Vykonávateľ** **Prijímateľovi** oznámil, platnosť a účinnosť **Zmluvy** končí uplynutím 10 rokov po dni, kedy **Vykonávateľ** doručí **Prijímateľovi** oznámenie o vysporiadaní námietok a

(ii) platnosť a účinnosť článku 14 **VZP** v súvislosti s vymáhaním štátnej pomoci poskytnutej v rozpore s uplatniteľnými pravidlami vyplývajúcimi z právnych predpisov SR a právnych aktov EÚ končí uplynutím 10 rokov po uplynutí 30. kalendárneho dňa po predložení poslednej **monitorovacej správy**, ktorú je **Prijímateľ** povinný predložiť **Vykonávateľovi** v súlade   
s článkom 5 ods. 5 **VZP,** ak v tejto lehote **Vykonávateľ** neoznámil **Prijímateľovi**, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Prijímateľovi Vykonávateľ** oznámil, platnosť a účinnosť **Zmluvy** končí 10 rokov po dni, kedy **Vykonávateľ** doručí **Prijímateľovi**  oznámenie o vysporiadaní námietok.

* 1. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť **Projektu** podľa podmienok stanovených vo **Výzve**, ktoré viedli ku kladnému posúdeniu **Žiadosti o poskytnutie prostriedkov mechanizmu**. Nepravdivosť tohto vyhlásenia **Prijímateľa**sa považuje za podstatné porušenie **Zmluvy** podľa článku 11 **VZP**.
  2. **Prijímateľ** vyhlasuje, že všetky vyhlásenia pripojené ku **Kladne posúdenej** **žiadosti o poskytnutie prostriedkov mechanizmu** ako aj zaslané **Vykonávateľovi** pred podpisom **Zmluvy**, sú pravdivé   
     a zostávajú účinné pri uzatvorení **Zmluvy** v nezmenenej forme. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.
  3. Prípadné spory vyplývajúce z tejto **Zmluvy** sa riešia prednostne pokusom o  zmier. V prípade, ak sa zmier nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v  Slovenskej republike.
  4. Ak sa akékoľvek ustanovenie **Zmluvy** stane neplatným alebo neúčinným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť alebo neúčinnosť celej **Zmluvy**, ale iba dotknutého ustanovenia **Zmluvy**. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel **Zmluvy** a obsah jednotlivých ustanovení **Zmluvy.**
  5. Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom** s ohľadom na ich právne postavenie nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom, tak ako to vyplýva zo záhlavia označenia **Zmluvy** na úvodnej strane. Zároveň **zmluvné strany** súhlasia a berú na vedomie, že od momentu uzavretia **Zmluvy** je vzťah medzi **Vykonávateľom** a **Prijímateľom** vzťahom súkromnoprávnym.
  6. V zmysle ustanovenia § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti a to na 10 rokov od doby, kedy premlčacia doba začala plynúť po prvý raz, alebo do ukončenia prebiehajúceho súdneho alebo iného konania, podľa toho, ktorá skutočnosť nastala skôr.
  7. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismina tejto **Zmluve**.
  8. Táto **Zmluva** je v listinnej podobe vyhotovená v 3 rovnopisoch, z toho 1 pre **Prijímateľa** a 2 pre **Vykonávateľa**. Uvedený počet listinných rovnopisov a ich rozdelenie sa rovnako vzťahuje aj na uzavretie každého dodatku k **Zmluve**. Dohoda **zmluvných strán** k počtu rovnopisov sa neuplatní v prípade,   
     ak k uzavretiu **Zmluvy** (resp. dodatku k nej) dochádza elektronicky v súlade so zákonom   
     č. 272/2016 Z. z. o dôveryhodných službách pre elektronické transakcie na vnútornom trhu a o zmene   
     a doplnení niektorých zákonov (zákon o dôveryhodných službách) v znení neskorších predpisov (ďalej len „zákon o dôveryhodných službách“). V prípade, ak k uzavretiu **Zmluvy** (resp. dodatku k nej) dochádza elektronicky, dátumy podpisov zmluvných strán sú uvedené pri kvalifikovaných elektronických podpisoch/pečatiach **zmluvných strán**, ak nie je použitá kvalifikovaná elektronická časová pečiatka podľa zákona o dôveryhodných službách.
  9. Neoddeliteľnou súčasťou **Zmluvy** sú **Prílohy:**

Príloha č. 1 **VZP**

Príloha č. 2 **Opis Projektu**

V .......... dňa ........................................ V ................................. dňa .................

..................................................................................... .................................................................

**názov Vykonávateľa** **názov Prijímateľa**

v zastúpení v zastúpení

titul, meno a priezvisko titul, meno a priezvisko

funkcia funkcia

Podpísaná elektronicky podľa zákona o dôveryhodných službách, dňa...................

1. Vyplní sa v prípade, ak je poštová adresa (korešpondenčná adresa) zmluvnej strany odlišná od adresy jej sídla. [↑](#footnote-ref-2)